google/wiki40b huggingface dataset:
Propolis

Použitie v medicíne

Predajcovia zdravej výživy propagujú propolis ako prírodné liečivo s priaznivými účinkami na ľudské zdravie. Ľudoví liečitelia ho často používajú na zmiernenie stavov ako sú zápaly, ochorenia vírusového pôvodu, vredy, ľahké popáleniny a obareniny. Údajne tiež priaznivo pôsobí na srdce a znižuje riziko šedého zákalu. Starí včelári odporúčajú vložiť kúsok propolisu do úst ako liek na boľavé hrdlo. Taktiež je možné zakúpiť propolisové pastilky. Hoci sa odporúča pri liečbe alergií, u ľudí citlivých na včely a včelie produkty môže spôsobiť silnú alergickú reakciu.
Niektoré z týchto tvrdení o účinkoch propolisu sú v súčasnosti objektom klinického výskumu a niekoľko študií sa objavilo v odbornej literatúre. Pretože chemické zloženie propolisu sa mení podľa ročného obdobia, druhu včiel a zemepisnej polohy, s výsledkami týchto výskumov treba zaobchádzať opatrne. Propolis pôsobí na imunitný systém, v závislosti od zloženia môže mať silné antibiotické a antifungálne účinky a štúdie naznačujú, že skutočne môže byť účinný pri liečbe popálenín. Je tiež objektom stomatologického výskumu, pretože existujú dôkazy, že vďaka svojim antibakteriálnym vlastnostiam aktívne chráni pred zubným kazom a inými ochoreniami ústnej dutiny. Môže sa použiť pri liečbe áft a v Brazílii sa skúma jeho využitie pri čistení zubných kanálikov.

Iné použitie

Niektorí výrobcovia hudobných nástrojov používajú propolis na úpravu vzhľadu štruktúry dreva. Údajne ho používal aj Antonio Stradivari.

Zloženie

Zloženie propolisu je v každom úli, v každej oblasti a v každom ročnom období iné. Jeho farba zavisí od zdroja živice. Väčšinou je tmavohnedý, ale môže sa vyskytovať aj v odtieňoch zelenej, červenej, čiernej a bielej. Včely zbierajú potrebné prísady z dostupných zdrojov, ale keď bežné zdroje nie sú k dispozícii, používajú napríklad priemyselne vyrobený tmel. Propolis z jedného úľa preto môže mať liečivé vlastnosti, ktoré propolis z iného úľa nemá. Vlastnosti propolisu závisia od rastlinného zdroja a včelár ich nemôže ovplyvniť. To môže byť dôvodom, prečo sa propolisu pripisuje toľko rôznorodých liečivých účinkov, a znemožniť opakovanie vedeckých štúdií, ktoré sa výskumom týchto účinkov zaoberajú. Aj vzorky propolisu získané z jedného včelstva sa môžu líšiť a kontrolované klinické testy sú preto takmer nemožné.
Zdroj propolisu sa mení so zemepisnou šírkou. V miernom podnebí včely zbierajú živicu zo stromov, hlavne topoľov a do nižšej miery ihličnatých stromov. Úlohou propolisu v prírode je zaceliť rany a chrániť stromy pred baktériami, hubami a hmyzom. V tropických oblastiach včely zbierajú propolis z kvetov, hlavne klúzií, ktoré ho používajú na prilákania opeľovačov. Chemické zloženie propolisu z miernych a tropických oblastí sa líši. Typický propolis má asi 50 zložiek, 50 % tvoria živice a rastlinné balzamy, 30 % vosky, 10 % esenciálne oleje a 5 % peľ.
1250 René-Lévesque

1250 René-Lévesque, známe aj ako IBM-Marathon Tower je mrakodrap v kanadskom meste Montreal. Vďaka jeho streche, ktorá sa nachádza 199 metrov nad úrovňou ulice je druhou najvyššou budovou mesta. Budova bola navhnutá spoločnosťou Kohn Pedersen Fox pre kanadskú pobočku spoločnosti IBM a dokončená v roku 1992. Vzorom pre návrh budovy bol frankfurtský mrakodrap Westendstraße 1 navrhnutý taktiež spoločnosťou Kohn Pedersen Fox. V budove sa nachádza 47 poschodí. Vrchol antény, ktorý sa nachádza 226,5 m nad úrovňou ulice je najvyšším pevným bodom mesta.
Bayerisch Eisenstein

Geografia

Obec na Šumave leží v údolí rieky Großen Regens, uzavretom medzi Zwercheckom, Spitzbergom a Panzerom zo severu a zároveň Veľkým Javorom (Großer Arber) z juhu, naprieč je údolie delené štátnou hranicou s Českom. Na českej strane sa nachádza Železná Ruda (po nemecky Böhmisch Eisenstein).

Dejiny

V roku 1835 krajský súd určil názov „Eisenstein“. So stanicou a zahájením prevozu na Železnorudskej ceste z Plattlingu do Plzne roku 1877 začala vlastný rozvoj obce medzi starším Neu-Waudhausom a stanicou Bavorská Železná Ruda - Štátna hranica. Veľkoryso koncipovaná staničná budova stojí jednou polovicou na nemeckom a druhou polovicou na českom území. Hraničná kontrola sa prevádza v budove. Turistika a drevársky priemysel prinášali upadajúcim sklárňam veľký rozmach.
Vysoká Poľana

Vymedzenie

Podcelok zaberá veľkú časť pohoria a s výnimkou západnej časti i celý masív vyhasnutej sopky. Severným susedom Vysokej Poľany je Povraznícka brázda, ktorá je súčasťou Zvolenskej kotliny, západným a juhozápadným smerom sa vinie pás Detvianskeho predhoria. Východným smerom ležia Veporské vrchy s podcelkami Sihlianska planina, Balocké vrchy a Čierťaž.
Dizimieu

Poloha

Obec má rozlohu 9,74 km². Najvyšší bod je položený 417 m n. m. a najnižší bod 230 m n. m.

Obyvateľstvo

Počet obyvateľov obce je 652 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Arménske národné futsalové družstvo mužov

Vrcholné podujatia

Na majstrovstvá sveta FIFA sa arménskemu družstvu nepodarilo kvalifikovať ani raz. Vo svojej prvej kvalifikácii na MS 2000 skončilo v skupine predposledné piate, keď dokázalo vyhrať iba nad Francúzskom. V ďalších 2 kvalifikáciách prehralo všetky stretnutia a skončilo zakaždým posledné v skupine. V kvalifikácii na MS 2012 muselo začať kvalifikáciu už v predkvalifikačnom kole. Napriek bodovaniu vo všetkých 3 zápasoch skončilo na 3. priečke svojej skupiny a do hlavnej kvalifikácie nepostúpilo.
Rovnako sa arménske družstvo neprebojovalo ani na majstrovstvá Európy UEFA. Absolvovalo 6 kvalifikácií, prvú v roku 2004 na ME 2005. Prehralo v nej všetky zápasy a skončilo v skupine posledné. Od roku 2005, odkedy začala prebiehať aj predkvalifikácia, muselo arménske družstvo začínať už v nej. Ani raz ale z nej nepostúpilo do hlavnej kvalifikácie. Najbližšie k postupu malo v roku 2005, keď bodovalo vo všetkých stretnutiach a skončilo v skupine druhé za postupujúcim Rumunskom. V predkvalifikácii na ME 2012 bodovalo iba v jedinom stretnutí, keď remizovalo s Gréckom. V predkvalifikácii na ME 2014 opäť nepostúpilo vyššie, keď skončilo v skupine druhé za Gréckom.
Regney

Poloha

Obec má rozlohu 3,9 km². Najvyšší bod je položený 440 m n. m. a najnižší bod 314 m n. m.

Obyvateľstvo

Počet obyvateľov obce je 94 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Hilaire-de-Brens

Poloha

Obec má rozlohu 7,52 km². Najvyšší bod je položený 387 m n. m. a najnižší bod 218 m n. m.

Obyvateľstvo

Počet obyvateľov obce je 520 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mercedes-Benz SLS AMG

Dizajn

Model SLS AMG bol dizajnovaný ako moderný 300SL model Markom Fetherstonom od októbra 2006 do apríla 2007. SLS AMG je považovaný za športovo-orientovaný automobil na pretekárske trate, v porovnaní s modelom Mercedes-Benz SL, ktorý je viac zameraný na diaľnice, a to predovšetkým s voliteľným motorom V12. SLS AMG je jedným z najlacnejších automobilov s svojim nezvyčajným dizajnom s nahor vyklápajúcimi dverami.

Brzdy

Štandardné brzdy majú priemer kotúčov 390 mm vpredu a 360 mm vzadu so šesťpiesikovými vpredu a štvorpiestikovými strmeňmi vzadu. Voliteľne sú dostupné uhlíkovo-keramické brzdy so 402 mm kotúčmi a 6-piestikovými strmeňmi vpredu a 360 mm kotúčmi a 4-piestikovými strmeňmi vzadu. Tieto brzdy zlepšujú brzdný výkon so 4O% úsporou hmotnosti v porovnaní so štandardnými brzdami.

Výkony

SLS AMG je schopný zrýchlenia z 0 na 97 km/h za 3,8 sekundy, pričom jeho maximálna rýchlosť je na hranici 340 km/h (čísla sú provizórne). v teste časopisu Car and Driver dosiahlo štvrťmíľový čas 11,6 sekundy pri konečnej rýchlosti 201 km/h.

Motoršport

SLS AMG je používané ako Safety Car v pretekoch Formula 1 v sezónach 2011, 2012 a 2013.
Model SLS AMG GT3 jazdí v Majstrovstvách Európy FIA GT3. Tento model je upravený na hmotnosť 1 350 kg a jeho výkon je 409 kW/556 koní.

Populárna kultúra

SLS AMG je použité na obale pretekárskej hry Gran Turismo 5 pre PlayStation 3.
Kněhyně (vrch)

Vrchol

Vrcholovú časť tvorí asi 150 m dlhá plošina s výškovým maximom v južnej časti. Na vrchole je geodetický bod a kamenná mohyla s krížom.

Prístup

V minulosti viedla na vrchol 700 m dlhá odbočka z  značeného turistického chodníka z Horní Čeladné na Pustevny, odbočujúca v sedle medzi Kněhyňou a Čertovým mlýnom. Od roku 2004 je ale odbočka zrušená, čím je prístup na vrchol oficiálne nemožný (na území rezervácie je povolený pohyb iba po značených cestách).
Crottet

Polohopis

Crottet má rozlohu 12,12 km². Najvyšší bod je položený 213 m n. m. a najnižší bod 170 m n. m.

Obyvateľstvo

Crottet má 1721 obyvateľov (2009).
Graf vývoja obyvateľstva:
Zdroje: INSEE
Biele jazero (Rusko)

Biele jazero (po rusky Белое озеро /озеро Белое - Beloje ozero / ozero Beloje) je jazero na západe Vologdskej oblasti v severozápadnom Rusku. Od roku 1964 je súčasťou Šeksninskej priehrady, ktorá je časťou Volžsko-baltskej vodnej cesty. Biele jazero má kruhový tvar. Má rozlohu 1 290 km², dĺžku 46 km a najväčšiu šírku 33 km. Priemernú hĺbku má 5 – 6 m, maximálnu hĺbku 20 m. Leží v nadmorskej výške 113 m.
Okolo juhozápadnej časti jazera vedie Bielojazerský kanál (Белозерский канал) dlhý 67 km. Najväčšie prítoky sú rieky Kovža, Kema a Megra. Z jazera vyteká rieka Šeksna (Шексна).
Frynichos z Atén

Frynichos (starogr. Φρύνιχος – Frynichos) bol olympijský víťaz v zápasení dorastencov v roku 456 pred Kr.
Meno olympijského víťaza Frynicha z Atén je zaznamenané na papyruse (P. Oxy. 222), ktorý bol v roku 1897 objavený britskými archeológmi Bernardom Grenfellom a Arthurom Huntom na egyptskom nálezisku v Oxyrhynchu. Predná strana tohto papyrusu uvádza zoznam olympijských víťazov zo 75. do 78. a od 81. do 83. olympijských hier. Meno Frynicha je na tomto značne poškodenom papyruse uvedené v jedenástom riadku vpravo. Posledné dve písmená jeho mena na papyruse chýbajú (Φρύνιχ... - Frynich...),
Zápasenie dorastencov sa stalo olympijskou disciplínou na 37. hrách v roku 632 pred Kr. a jej prvým víťazom bol Hipposthenes zo Sparty. Zápasenie (palé) sa podobalo nášmu „gréckorímskemu"; aby súťažiaci zvíťazil, musel súpera trikrát zvaliť na zem, takže sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom.
Židovský cintorín v Černoviciach

Dejiny a charakteristika

Cintorín bol založený v priebehu 17. storočí a z konca tohto storočia aj pochádzajú najstaršie zachované náhrobky na cintoríne.
Väčšina náhrobkov pochádza z obdobia od prvej tretiny 18. storočia do prvej polovice 20. storočia. Posledný pohreb sa na cintoríne konal v roku 1940. 
Po druhej svetovej vojne dochádzalo k chátraniu cintorína, spadlo velké množstvo náhrobkov, ako aj podstatná časť múru obkolesujúceho cintorín.
Na cintoríne sa nachádza viac ako 300 zachovalých náhrobkov.
Cintorín má rozlohu 1099 m2 a je obkolesený múrom, ktorý bol v 21. storočí, spolu s cintorínom zrenovovaný. Renovácia prebiehala v rokoch 2002 - 2007.
V márnici cintorína je umiestnená expozícia, ktorá sa venuje dejinám Židov v Černoviciach a okolí. V roku 2002 bol pred márnicou postavaný pamätník obetiam holokaustu.
Aulus Gellius

Aulus Gellius (125 – 180) bol rímsky spisovateľ, autor zbierky pojednaní na rôzne témy menom Noctes Atticae (Atické noci).

Životopis

Gellius pochádzal pravdepodobne z Afriky, aj keď študoval po istú dobu v Ríme. Jeho učiteľmi boli významní gramatici – Gaius Sulpicius Apollinaris, Herodes Atticus a Marcus Cornelius Fronto. V rámci rímskych štandardov vzdelania strávil istú časť štúdii pobytom v Grécku, presnejšie v Aténach a ich okolí. Práve tu vznikli Atické noci, Gelliove kontemplatívne eseje písané počas dlhých zimných večeroch trávených v okolí Atén.
Gellius predstavuje nový typ spisovateľa – milovníka kultúry, ktorý nie je sám ani rečníkom ani gramatikom, ale jednoducho laikom, ktorý si zapisuje vlastné náhodné poznatky. Jeho dielo patrí do prúdu zbierok s rôznorodým obsahom, ktoré bývali nazývané miscellanea (rozmanitosti) alebo silvae (lesy, podľa rôznorodosti stromov v lese). V istom ohľade predstavuje Gelliov počin vrchol tohto žánru. Jeho úvahy sú usporiadané v zbierke celkom náhodne, nemajú jednotný námet, vzor alebo formu, týkajú sa takmer všetkých oborov známych Rimanom. Celkovo ide o 20 kníh, ktoré sa nám dochovali všetky s výnimkou knihy 8.
Gellius je významným zdrojom informácii o inak nedochovaných dielach a neznámych autoroch.
Jürgen Klopp

Hráčska kariéra

Klopp strávil celú svoju profesionálnu hráčsku kariéru v klube 1. FSV Mainz 05 (1989 – 2001). Pôvodne hral na poste útočníka, v roku 1995 sa presunul na pozíciu pravého obrancu.

Trénerská kariéra

Ako tréner pôsobil v bundesligovom klube 1. FSV Mainz 05. V roku 2008 dostal ponuku z Borussie Dortmund, ktorú v letnom období prijal (spoločne so svojím asistentom Željkom Buvačom). Do tímu si so sebou priviedol z Mainzu taktiež srbského futbalistu Nevena Subotića.
Od ročníku 2008/09 trénoval Borussiu Dortmund, s ktorou sa stal v sezónach 2010/11 a 2011/12 majstrom Nemecka. V ročníku 2011/12 navyše doviedol mužstvo Borussie k zisku DFB Pokalu, vo finále Dortmund porazil Bayern Mníchov 5:2. S Dortmundom sa predstavil 25. mája 2013 vo Wembley vo finále Ligy majstrov 2012/13 opäť proti večnému rivalovi Bayernu Mnichov, Borussia však najprestížnejší európsky pohár nezískala, podľahla Bayernu 1:2.
V júli 2013 na začiatku ročníku 2013/14 priviedol Dortmund v nemeckom futbalovom Superpohári DFL-Supercup k víťazstvu 4:2 nad Bayernom Mníchov. Pred sezónou 2014/15 vyhral s Borussiou opäť DFL-Supercup proti Bayernu Mníchov (výhra 2:0).
V októbri 2015 sa stal trénerom Liverpool FC, keď podpísal kontrakt na 3 roky a vystriedal tak Brendana Rodgersa na lavičke tohto klubu. 
V sezóne 2017/18 sa dostal s Liverpoolom do finále Ligy Majstrov, ktorý prehral s Realom Madrid 3:1.
V sezóne 2018/2019 vyhral s Liverpoolom Ligu Majstrov, keď porazil Tottenham Hotspurs 2:0.
V roku 2019 vyhral s Liverpoolom Superpohár, keď vo finále porazli po penaltovom rozstrele Chelsea.

Iné

V rokoch 2005 – 2008 prijal rolu futbalového experta v nemeckej televíznej stanici ZDF, spolukomentoval zápasy nemeckej futbalovej reprezentácie, po Eure 2008 túto rolu prevzal bývalý futbalový brankár Oliver Kahn. Počas Mastrovstviev sveta 2010 v Juhoafrickej republike spolupracoval (v role experta) na stanici RTL s Güntherom Jauchom.

Osobný život

Klopp je protestantský kresťan, ktorý často vyznáva svoju vieru na verejnosti. V rade rozhovorov a evanjelických publikácií odkazuje na Ježiša Krista ako základ svojho života.
Ján Vodila

Hokejový prehľad

S hokejom začínal v klube ZPA Prešov. Z tohto mesta sa ďalej prebojoval aj do reprezentácie 18- a 20-ročných. Odišiel na vojnu do Jihlavy, kde v sezóne 1981/1982 odohral svoj prvý zápas v seniorskej federálnej lige. Od sezóny 1985/1986 hral v klube VSŽ Košice, kde spoločne s Igorom Libom a Miroslavom Ihnačákom vytvorili jednu z najproduktívnejších formácií ligy. V tom istom roku vyhral majstrovský titul s Košicami a stal sa najlepším strelcom v play-off s 8 gólmi. O dva roky neskôr získal druhý majstrovský titul. Potom odohral ešte jednu sezónu vo fínskom klube KooKoo.
Kariéru ukončil v Talianskom klube SV Caldaro ako 33-ročný a stal sa trénerom.
Bieloruské národné vodnopólové družstvo mužov

Vrcholné podujatia

Na Olympijské hry sa bieloruskému družstvu nepodarilo kvalifikovať ani raz, rovnako ani na Majstrovstvá sveta.
Na elitné podujatie Majstrovstiev Európy sa neprebojovalo taktiež. Absolvovalo spolu 7 kvalifikácií, ale v žiadnej nevyhralo viac ako v jednom stretnutí. Pravidelne sa však zúčastňovalo B kategórie ME, na ktorých v roku 2004 a 2007 dosiahlo 3. priečku.
Courcelles (Loiret)

Poloha

Obec má rozlohu 6,3 km². Najvyšší bod je položený 118 m n. m. a najnižší bod 97 m n. m.

Obyvateľstvo

Počet obyvateľov obce je 289 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Boubiers

Poloha

Obec má rozlohu 10,35 km². Najvyšší bod je položený 136 m n. m. a najnižší bod 82 m n. m.

Obyvateľstvo

Počet obyvateľov obce je 388 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lescousse

Poloha

Obec má rozlohu 8,48 km². Najvyšší bod je položený 383 m n. m. a najnižší bod 280 m n. m.

Obyvateľstvo

Počet obyvateľov obce je 84 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Soľný potok (prítok Polhoranky)

Prameň

Potok tečie v geomorfologickom celku Podbeskydská brázda, pramení na juhovýchodnom svahu Turne (890,8 m n. m.) v nadmorskej výške cca 760 m n. m.
István Bittó

Život

Jeho otec bol Benjamin Bittó a matka Mária rod. Nagyová. Bittóova rodná obec bola súčasťou Bratislavskej župy, kde jeho otec zastával funkciu podžupana. Svoju kariéru začal ako štátny úradník v Mošonskej župe. V roku 1848 ho zvolili za poslanca uhorského snemu. Potom, čo stroskotala revolúcia, bol nútený sa ukrývať. Domov sa vrátil až v roku 1851. Zanedlho sa presťahoval do Šomoďskej župy a tam žil v ústraní.
V rokoch 1861 a 1865 sa stal poslancom za Szigetvár. V roku 1869 ho zvolili za poslancom za Abrud (maď. Abrudbánya). Postupne si získal dôveru Ferenca Deáka a v rokoch 1871 – 1872 zastával funkciu ministra spravodlivosti. Následne zo svojho postu odstúpil a na ďalšie dva roky sa stal predsedom parlamentu. Poverenie na zostavenie vlády získal 24. marca 1874. Stal sa tak prvým a posledným premiérom, ktorý sa otvorene hlásil k opozícii. 3. februára 1875 ho vo funkcii vystriedal Kálmán Tisza, ktorého liberálna strana vyhrala voľby vďaka drobným podvodom.
Pochovaný je v rodinnej hrobke na cintoríne v Blatnej na Ostrove.
Skupina amfibolu

Charakteristika

Tieto minerály vytvárajú prizmatické kryštály, ktoré bývajú na priečnom priereze často šesťuholníkové a zdvojčatené. Vyskytujú sa aj celistvé alebo v podobe zrnitých, stĺpcovitých, steblovitých či vláknitých agregátov. Môžu byť zelené, zelenohnedé až čierne. Štiepne plochy zvierajú uhol 60° alebo 120°. Typický výrazným pleochroizomom.
Amfiboly vo svojej kryštálovej štruktúre dobre zadržiavajú draslík (K), čo z nich robí vhodné minerály pre rádiometrické datovanie, hlavne pomocou K-Ar metódy.

Výskyt

Amfiboly sú bežnými minerálmi v andezitoch, dioritoch a mnohých iných, prevažne bázických vyvrelých horninách, ale aj metamorfitoch. V premenených horninách sú dôležitým indikátorom amfibolitovej fácie - stredných až vyšších teplôt a tlakov - teda tlak nad 4 kbar a teploty nad 500 °C. Bežne sa vyskytujú v horninách slovenských neovulkanitov.
Ansost

Poloha

Obec má rozlohu 2,2 km². Najvyšší bod je položený 202 m n. m. a najnižší bod 192 m n. m.

Obyvateľstvo

Počet obyvateľov obce je 55 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Matoury

Polohopis

Matoury má rozlohu 137,19 km².

Obyvateľstvo

Matoury má 26383 obyvateľov (2009).
Graf vývoja obyvateľstva:
Zdroje: INSEE
Lacajunte

Poloha

Obec má rozlohu 5,63 km². Najvyšší bod je položený 174 m n. m. a najnižší bod 94 m n. m.

Obyvateľstvo

Počet obyvateľov obce je 129 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pentrit

Základné fyzikálne a chemické vlastnosti

Chemicky je pentrit štvormocný nitroester alkoholu pentaerythritolu o sumárnom zložení C(CH₂ONO₂)₄. Je to biela kryštalická látka s kryštalickou hustotou 1,77g/cm3 a teplotou topenia 141,4 °C. Pri tejto teplote sa začína samovoľne rozkladať, takže sa nedá odlievať. Spracováva sa flegmatizovaný  lisovaním.
Vo vode je pentrit prakticky nerozpustný (0,01g v 100g vody pri 50 °C) a zle sa rozpúšťa v bežných nepolárnych rozpúšťadlách ako benzín alebo tetrachlórmetán. Z obvyklých organických rozpúšťadiel je najlepšie rozpustný v acetóne (15 g v 100g acetónu pri 20 °C, 55g v 100g acetónu pri 60 °C)  dobre sa rozpúšťa aj v dimetylformamide (40g v 100g roztoku pri 40 °C, 70g v 100g roztoku pri 100 °C). Chemicky je značne stály, nehydrolyzuje ani dlhodobejším pôsobením vody alebo slabých alkalických vodných roztokov.

Použitie

Ako výbušnina patrí pentrit k najcitlivejším výbušninám a v niektorých ohľadoch má takmer vlastnosti traskavín. Je veľmi citlivý na mechanický impulz, v čistom stave sa citlivosťou blíži nitroglycerínu. Je citlivý na trenia a veľmi citlivý na iniciáciu detonáciou (detonuje od 0,01g azidu a  od rozbušky č.8 detonuje pri obsahu 40% vody). V suchom stave sa ľahko elektrizuje. Súčasne je ale veľmi brizantný a dlhodobo chemicky stabilný.

Čistý (alebo len slabo flegmatizovaný) pentrit sa používa ako sekundárna náplň v rozbuškách a na výrobu niektorý druhov bleskovíc. Flegmatizovaný voskom (5-10%) sa používa na výrobu počinových náloží a detonátorov v munícii. Flegmatizovaný voskom (10-20%) alebo plastickými hmotami (trhaviny typu PBX) sa používa aj ako trhavá náplň streliva pre malokalibrové kanóny (obvykle len do kalibru 30mm). Pre plnenie munície väčších kalibrov sa nehodí. Používa sa na výrobu zmesných trhavín (pentolity). Významné použitie našiel aj pri výrobe plastických trhavín, obsahujú ho napríklad niektoré druhy známej plastickej trhaviny Semtex. Používa sa aj ako prímes do niektorých typov strelných prachov a tuhých raketových pohonných hmôt.
LIAZ 300

Závodné autá radu 300

LIAZ 13.50 PA/J AWS bol špeciálny automobil, vyrobený pre Majstrovstvá Európy v truck-triale. Mal poháňané obidve nápravy, ktoré boli aj riaditeľné. Motor bol uložený nezvyčajne vzadu na ráme. Tento automobil štartoval v Majstrovstvách Európy v rokoch 1995, 1996 a tiež v niekoľkých závodoch v roku 1997. Pre sezónu 1998 bol osadený kabínou rady 400.
Najväčším úspechom vozidla 13.50 PA/J AWS bolo 1. miesto v seriáli Majstrovstiev Európy v truck-triale 1995.
LIAZ 300.471 sa zúčastnil seriálu Európskeho pohára ťahačov v rokoch 1996 a 1997. Jeho predchodcom bol typ 250.471. Najväčším úspechom vozidla 300.471 bolo 3. miesto v seriáli Európskeho pohára ťahačov 1997.
Teodoret z Kýru

Teodoret z Kýru (novogr. Θεοδώρητος ο Κύρου; * 393, Antiochia – † cca 460) bol významný predstaviteľ Antiochijskej teologickej školy, cirkevný historik a od roku 423 až do svojej smrti biskup v sýrskom meste Kyrrhos. Východná cirkev ho uctieva ako svätca.

Život

Teodoret sa narodil v roku 393 v Antiochii v bohatej kresťanskej rodine. Dostalo sa mu vynikajúceho vzdelania. Po smrti rodičov (415/416) sa však rozhodol predať celý svoj majetok a utiahol sa do kláštora neďaleko mesta Apamea.
V roku 423 bol zvolený za biskupa mesta Kyrrhos (lat. Cyrrhus). Zverenú diecézu spravoval až do svojej smrti (okolo roku 460). Bol činný v pastoračnej, teologickej, literárnej, cirkevnopolitickej i sociálnej oblasti. Jeho exegetické a dogmatické spisy patria k významným spisom východného kresťanstva. Mimoriadnu hodnotu má jeho päťzväzkové dielo Cirkevné dejiny, ktorý nadväzuje na Eusebia Cézarejského a pojednáva o udalostiach do vypuknutia nestoriánskeho sporu.
Teodoret bránil Nestoriovu náuku proti námietkam Cyrila Alexandrijského. Tzv. „Efezské latrocínium“ ho za to v roku 449 odsúdilo. Chalcedónsky koncil ho napokon v roku 451 rehabilitoval.
V roku 553 však Druhý carihradský koncil v rámci tzv. Sporu o Tri kapitoly opäť odsúdil Teodoretove spisy namierené proti Cyrilovi Alexandrijskému.
Latinský preklad Teodoretových Cirkevných dejín je zásluhou rímskeho historika Cassiodora. V stredovekej Európe sa stretli s veľkým ohlasom.
František Hossa

Rodina

Obaja synovia Marián (Chicago Blackhawks) a Marcel (Dinamo Riga) sú hokejisti.
Slovenský fedcupový tím

Slovenský fedcupový tím je ženský tenisový tím, ktorý reprezentuje Slovensko v Pohári federácie. Je riadený Slovenským tenisovým zväzom. V súčasnosti hrá vo Svetovej skupine I.

História

Slovensko sa po prvýkrát zúčastnilo Pohára federácie v roku 1994. V roku 2002 Pohár vyhralo.
Pred rokom 1992, slovenské hráčky reprezentovali Česko-Slovensko.